[{"text_idx": "#000004", "text": "Rakoen rakontas: \u201cNi arang\u0302is kunsidojn kun altnivelaj homoj en la UN-sekretariejo pri lingva politiko. Ni plurfoje kunsidis kun homoj kiuj laboras pri nova UN rezolucio (plej grava gvida dokumento de la organizo) pri lingva politiko kaj plurlingvismo. Ni nun pripensas kelkajn vojojn por plej efike influi tion, por fine enmetigi aferojn favore al Esperanto kaj niaj celoj.\u201d"}, {"text_idx": "#000005", "text": "\u201cNi ankau\u0306 diskutis okazigadon de flankaj eventoj pri lingva politiko kaj lingvaj baroj, el la flanko de TEJO kune kun diversaj lingvogrupoj (parolantoj de la franca, de la portugala, ktp). La flankaj eventoj povas helpi fortigi kaj sukcesigi nian influon.\u201d"}, {"text_idx": "#000007", "text": "Pri lia parolado, Rakoen rakontas:"}, {"text_idx": "#000008", "text": "\u201cUN aparte volis personan, inspiran rakonton, do mi parolis pri interkultura komunikado kaj kompreno. J\u0302us antau\u0306 la parolado, mi havis la plezuron renkonti la G\u0302eneralan Sekretarion de UN Anto\u0301nio Guterres. C\u0302eestis mian paroladon pli ol 1000 homoj (landaj delegacioj, NRO-oj, kaj plia kvanto de homoj per viva elsendo rete).\u201d"}, {"text_idx": "#000009", "text": "\u201cEn la horoj kaj tagoj post la parolado, homoj venis por gratuli kaj danki min. Kelkaj landaj delegacioj ec\u0302 diris ke estus honoro por ili se mi iam povus rakonti pri TEJO c\u0302e iliaj eventoj.\u201d"}, {"text_idx": "#000010", "text": "\u201cMi kredas ke la parolado donis ec\u0302 plian valoron kaj povon al nia agado c\u0302e ECOSOC kaj UN.\u201d Rakoen Maertens"}]